Tapani Hellstén

Aimo Tapani Hellstén (s. 6. syyskuuta 1957 Kuusamo) on Kevan varatoimitusjohtaja ja entinen Hämeenlinnan kaupunginjohtaja. Hän toimi muun muassa Hämeenlinnan kaupungin apulaiskaupunginjohtajana, Hämeen lääninhallituksessa pääsihteerinä ja neuvottelevana virkamiehenä sekä ministerin erityisavustajana sisäasiainministeriössä, kunnes aloitti Hämeenlinnan kaupunginjohtajana vuonna 2001. Marraskuussa 2012 hänet valittiin Kevan varatoimitusjohtajaksi.http://www.keva.fi/fi/tietoa_meista/uutiset/Sivut/tapani_hellsten_kevan_varatoimitusjohtajaksi.aspx http://yle.fi/uutiset/tapani_hellsten_valittiin_kevan_varatoimitusjohtajaksi/6389098

Hellstén kirjoitti ylioppilaaksi 1981 ja valmistui hallintotieteiden maisteriksi Tampereen yliopistosta 1989. Työuransa hän aloitti SDP:n kunnallisasiainsihteerinä 1988–1991 ja siirtyi Hämeen lääninhallituksen pääsihteeriksi vuosiksi 1991–1993. Seuraavaksi Hellstén työskenteli Tukholmassa Civildepartmentin virkamiehenä 1993–1994, mutta palasi pian takaisin Hämeen lääninhallituksen pääsihteerin virkaan vuosiksi 1994–1995. Vuodet 1995–1997 hän toimi Lipposen I hallituksen kunta- ja hallintoministeri Jouni Backmanin erityisavustajana. Sitten Hellstén siirtyi Hämeenlinnan kaupungin palvelukseen, ensin apulaiskaupunginjohtajaksi 1997–2002 ja myöhemmin kaupunginjohtajaksi 2003–2013. Julkisoikeudellisen eläkelaitoksen Kevan varatoimitusjohtajana Hellstén aloitti 2013.

 Lähteet 

Luokka:Hämeenlinnan pormestarit ja kaupunginjohtajat
Luokka:Vuonna 1957 syntyneet
Luokka:Elävät henkilöt
Luokka:Suomen Sosialidemokraattisen Puolueen poliitikot
Luokka:Kanta-Hämeen aluevaltuutetut